Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, emakumezkoen kirola indartzeko nola jokatuko den jakitekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak 2019ko urriaren 24ko Osoko Bilkuran ahoz erantzun dezan:

Joan den irailaren 25ean, Kultura eta Kiroleko Batzordean egindako agerraldian, honako hau esan zenuen: “Emakumezkoen kirola indartzea gakoa da emakumeen kirola ikusarazteko eta erreferenteak sortzeko. Emakumezkoek kirola egiteari goizegi uztea geldiarazteko edo kirolaren mundutik genero-estereotipoak eta jarrera diskriminatzaileak desagerrarazteko”.

Nola indartuko du zure departamentuak emakumezkoen kirola?

Iruñean, 2019ko urriaren 17an

Foru parlamentaria: Carlos Mena Blasco